## Pročišćeni tekst Pravilnika o Sudu časti pri Hrvatskoj gospodarskoj komori

### NN 64/2001 (16.7.2001.), Pročišćeni tekst Pravilnika o Sudu časti pri Hrvatskoj gospodarskoj komori

# HRVATSKA GOSPODARSKA KOMORA

if !supportEmptyParas endif

1065

Na teme­lju članka
18. Zakona o Hrvatskoj gospodarskoj komori (»Narodne novine«, broj 66/91 i
73/91) i članka 21. točke 1. podtočke 3. Statuta Hrvatske gospodarske komore
(»Narodne novine«, br. 11/94 – pročišćeni tekst, 108/95 i 19/96) Skupština
Hrvatske gospodarske komore na svojoj 3. sjednici održanoj 10. srp­nja 2001.
godine, donijela je, nakon usvaja­nja Pravilnika o izmjenama i dopunama
Pravilnika o Sudu časti pri Hrvatskoj gospodarskoj komori na istoj sjednici, s­ljedeći

## PROČIŠĆENI TEKST

### PRAVILNIKA O SUDU ČASTI PRI HRVATSKOJ GOSPODARSKOJ KOMORI

I. OPĆE ODREDBE

Članak 1.

Sud časti pri
Hrvatskoj gospodarskoj komori je Sud ustanov­ljen u skladu sa zakonom, Statutom
HGK i ovim pravilnikom.

Članak 2.

Naziv suda je: Sud
časti pri Hrvatskoj gospodarskoj komori (u da­lj­njem tekstu Sud) Sjedište Suda
je u Zagrebu.

Sud ima svoj pečat s
natpisom: Sud časti pri Hrvatskoj gospodarskoj komori.

Članak 3.

Sud je u vrše­nju svoje funkcije nezavisan i sudi na
teme­lju Ustava, zakona, priznatih međunarodnih pravila, podzakonskih akata,
općih akata Komore i dobrih poslovnih običaja.

Članak 4.

U postupku pred Sudom na odgovarajući se način primje­njuju
odredbe glave I-XXVI Zakona o parničnom postupku, koji je preuzet Zakonom o
preuzima­nju Zakona o parničnom postupku (»Narodne novine«, broj 53/91) kao
zakon Republike Hrvatske ako nisu u suprotnosti s odredbama ovog Pravilnika,
osim odredbi o presudi zbog izostanka i na teme­lju prizna­nja, sudskoj nagodbi
i reviziji.

Članak 5.

Sud sudi u vijeću.

Ročišta se održavaju u sjedištu Suda, a mogu se
održavati i izvan sjedišta Suda.

Članak 6.

Sudionici u postupku i druge članice Komore dužni su
dostaviti Sudu svoje opće akte koji su mu potrebni za odlučiva­nje.

Članak 7.

Hrvatska gospodarska komora (u da­lj­njem tekstu
Komora) vrši opći nadzor, nad administrativnim i materijalnim poslova­njem Suda
i osigurava sredstva potrebna za ­nje­govu djelatnost.

Članak 8.

Godiš­nji izvještaj o radu Sud podnosi Skupštini
Komore i nadležnom republičkom organu za pravosuđe.

II. NADLEŽNOST
SUDA

Članak 9.

Sud časti sudi
članicama Komore zbog povreda dobrih poslovnih običaja u obav­lja­nju
gospodarskih djelatnosti i prometa roba i usluga na području Komore, kao i zbog
povrede statuta i drugih općih akata Komore, bilo da to članice učine u
međusobnom pos­lova­nju ili prema trećim osobama kad je za takvo ponaša­nje
pred­viđeno izrica­nje mjere protiv narušava­nja društvene discipline.

Članak 10.

Za povrede iz članka
9. ovoga Pravilnika Sud može izreći sljedeće mjere:

1. opomenu,

2. javnu opomenu uz
objav­ljiva­nje na sjednici Skupštine Komore,

3. javnu opomenu uz
objav­ljiva­nje u tisku.

III. UREĐENJE SUDA

1. Organi Suda

Članak 11.

Organi suda jesu
predsjedništvo: predsjednik, dva zamjenika predsjednika, sudska vijeća i
tajnik.

Upravni odbor Komore
bira predsjednika Suda, dva za­mjenika predsjednika, 50 sudaca na listu sudaca
za prvostupa­nj­sko vijeće i 20 sudaca na listu sudaca za drugostupa­njsko
vijeće Suda.

Članak 12.

Mandat organa Suda
traje četiri godine s tim da iste osobe po isteku mandata mogu biti ponovno
birane.

Članak 13.

Za organe Suda može
biti biran svaki puno­ljetni radnik članice Komore koji ima potrebno iskustvo i
uživa ugled u sredini u kojoj živi i radi.

Za predsjednika Suda,
­nje­gove zamjenike i tajnika mogu biti birane osobe koje imaju, pored
svojstava iz stavka 1. ovoga članka i stručnu spremu diplomiranog pravnika i
odgovarajuće radno iskustvo.

Za suce mogu biti
birani i suci drugih sudova, sveučilišni profesori i drugi znanstveni radnici
te drugi istaknuti struč­njaci.

Članak 14.

Za organe Suda ne
može biti biran dele­gat u Skupštini Komore, član Upravnog odbora i osim za
tajnika, radnici stručne službe Komore.

Tajnik suda je radnik
stručne službe Komore.

Članak 15.

Prije stupa­nja na
dužnost predsjednik i zamjenici predsjedni­ka Suda, kao i svi izabrani suci za
prvostupa­njsko i drugostupa­nj­sko vijeće daju svečanu izjavu pred
predsjednikom Hrvatske gospodarske komore, koja izjava glasi:

»Izjav­ljujem da ću
se u svom radu pridržavati Ustava RH, zakona i drugih podzakonskih akata, općih
akata i morala društva i da ću povjerenu funkciju vršiti savjesno i
nepristrano.«

Članak 16.

Predsjedništvo suda
čine predsjednik, dva zamjenika i tajnik.

Predsjedništvo vodi
brigu o zakonitosti u radu Suda, razmatra izvještaje o radu Suda i o tome
obavještava Skupštinu Komore te vrši druge poslove određene ovim pravilnikom
ili drugim općim aktima Suda.

Članak 17.

Predsjednik predstav­lja
i zastupa Sud časti, brine se o održava­nju i razvija­nju surad­nje s drugim
istim ili sličnim sudovima, organima ili tijelima iz zem­lje i inozemstva, a
čija djelatnost je od neposrednog interesa za rad Suda časti, vodi računa o
hitnosti postupka pred Sudom, te vrši druge poslove utvrđene ovim Pravilnikom a
u svrhu što bo­lje­g i kvalitetnije­g ostvariva­nja ci­ljeva zbog kojih je ovaj
Sud i uteme­ljen.

Zamjenici
predsjednika Suda časti pomažu predsjedniku u ­nje­govom radu i vrše prava i
obveze predsjednika Suda časti u ­nje­govoj odsutnosti ili po ­nje­govom nalogu.

Članak 18.

Tajnik Suda vodi
poslova­nje i organizira rad Suda, daje potrebna uputstva za postupa­nje pred
Sudom, prima tužbe, prigovore i druge podneske stranaka, predlaže Predsjedniku
članove prvo­stupa­njskih i drugostupa­njskih vijeća u svakom pojedinom slu­čaju,
vodi evidenciju o mjerama koje su pravomoćnom odlu­kom su­da izrečene članovima
Komore, sudjeluje u izradi analiza i izvještaja Suda i vrši druge poslove
sudske uprave kojima se osiguravaju uvjeti za rad Suda.

Nakon primitka
prijave tajnik suda poziva stranke u sporu na sasluša­nje u prethodnom postupku
radi pokušaja mirnog rješe­nja nastalog spora. Ako mire­nje nije uspjelo,
postupak će se nastaviti pred prvostupa­njskim vijećem Suda časti.

Članak 19.

Tajnik suda imenuje Upravni odbor Komore.

Članak 20.

Radi obav­lja­nja poslova sudske uprave tajniku Suda
časti pomažu i drugi radnici Hrvatske gospodarske komore.

Radi ekonomičnosti postupka tajnik Suda časti može, uz
suglasnost Predsjednika Suda, ovlastiti stručnog radnika neke od županijskih
komora da obavi prethodni postupak mire­nja ako se radi o postupku u kojem obje
stranke ili jedna od ­njih ima prebivalište odnosno sjedište sa područja koje­g
pokriva ta županijska komora.

U slučaju iz prethodnog stavka, ako postupak mire­nja
nije uspio, tajnik Suda časti može, uz suglasnost Predsjednika Suda, ovlastiti
stručnog radnika neke od županijskih komora da organizira provođe­nje prvostupa­njskog
postupka pred vijećem koje će se sastaviti od sudaca koji imaju prebivalište sa
područja te županijske komore.

2. Vijeće Suda

Članak 21.

U postupku pred Sudom
u prvom stup­nju sudi vijeće sastav­ljeno od jednog suca kao predsjednika
vijeća i dvojice sudaca.

Sastav vijeća za
svaki pojedini slučaj određuje predsjednik odnosno zamjenik predsjednika Suda,
s liste sudaca za prvostupa­njska vijeća, na prijedlog tajnika Suda.

Za predsjednika vijeća može biti određen i drugi
zamjenik pred­sjednika Suda. Jedan član vijeća treba poznavati djelatnost kojoj
pripada prijav­ljeni.

Članak 22.

U postupku pred Sudom u drugom stup­nju sudi vijeće
sastav­ljeno od jednog suca kao predsjednika vijeća i četiri suca.

Sastav vijeća za svaki pojedini slučaj određuje
predsjednik Su­da s liste sudaca za drugostupa­njsko vijeće, na prijedlog
tajnika Suda.

Za predsjednika vijeća odnosno suca drugostupa­njskog
vijeća može biti određen zamjenik predsjednika Suda ako nije određivao
prvostupa­njsko vijeće u tom predmetu niti bio predsjednik vijeća.

Predsjednik drugostupa­njskog vijeća mora imati
položen pravosudni ispit.

IV. POSTUPAK PRED
SUDOM

Članak 23.

Postupak pred Sudom
časti pokreće se prijavom.

Prijava se može
podnijeti u roku od tri mjeseca od dana sazna­nja za uči­njenu povredu i
učinioca, a najkasnije u roku od 6 mjeseci od dana kada je povreda uči­njena.

Uz prijavu treba
priložiti dokumente kojima se dokazuju navodi prijave. Ukoliko je prijava
nerazum­ljiva ili ne sadrži sve što je potrebno da bi se po ­njoj moglo
postupiti, Sud će podnosioca pozvati da prijavu dopuni odnosno ispravi u
određenom roku. Ako podnosilac prijave ne postupi po nalogu suda, tajništvo će
prijavu odbaciti.

Članak 24.

Ako s ročišta za
glavnu raspravu izostanu obje stranke koje su uredno pozvane, vijeće će prema
okolnostima odlučiti da li će se rasprava održati ili odložiti.

Članak
25.

Prije zak­ljuče­nja
glavne rasprave predsjednik vijeća daje riječ strankama odnosno ­njihovim
zastupnicima.

Članak 26.

U presudi Sud
odlučuje da li je prijav­ljeni odgovoran za djelo koje mu se stav­lja na teret
ili ga se oslobađa od odgovornosti.

Članak 27.

Presuda se dostav­lja
sudionicima i oštećeniku.

Članak 28.

O žalbi protiv
presude odlučuje drugostupa­njsko vijeće iz članka 22. stavka 1. ovog
pravilnika.

V. TROŠKOVI
POSTUPKA

Članak
29.

U postupku pred Sudom
ne plaća se taksa.

Članak 30.

U troškove postupka
pred Sudom spadaju i iznosi isplaćeni sucima u ime naknade i nagrade za ­njihov
rad u skladu s općim aktom Upravnog odbora Komore.

Članak 31.

Iznos naknade i
nagrada koje se isplaćuju svjedocima, vješta­cima i drugim osobama koje
sudjeluju u postupku određuju predsjednik Suda na prijedlog tajnika u granicama
i na način utvrđen općim aktom Upravnog odbora Komore.

VI. IZVRŠENJE MJERA

Članak
32.

Mjera opomene
izvršava se samo dostav­lja­njem pravomoćne presude prijav­ljenom protiv koje­g
je izrečena.

Mjera javne opomene uz objav­ljiva­nje na sjednici
Skupštine Hrvatske gospodarske komore izvršava se objav­ljiva­njem pravo­moćne
presude u skraćenom obliku na sjednici Skupštine Hrvat­ske gospodarske komore i
objavom u glasilu Hrvatske gospodarske Komore »HGK Info«.

Mjera javne opomene uz objav­ljiva­nje u javnom tisku
izvr­šava se objav­ljiva­njem pravomoćne presude u skraćenom obliku o trošku
prijav­ljenoga u nekom od dnevnih ili tjednih glasila, kako je to već određeno
u presudi.

Ukoliko prijav­ljeni kojem je izrečena mjera javne
opomene uz objav­ljiva­nje u javnom tisku odbije nadoknaditi trošak objave
presude u skraćenom obliku u nekom od dnevnih ili tjednih glasila, isto može
učiniti Hrvatska gospodarska komora o svom trošku ukoliko smatra da će time
biti zaštićen interes i pravo prijavite­lja te ostvaren ci­lj rada Suda časti
pri HGK.

Mjera se ne može izvršiti nakon proteka roka od dvije
godine od ­njenog donoše­nja.

VII. EVIDENTIRANJE
I BRISANJE MJERA

Članak 33.

Pravomoćne presude
upisuju se u re­gistar mjera Suda.

Članak 34.

Mjera opomene briše
se iz re­gistra mjera Suda po proteku roka od jedne godine, mjera javne opomene
uz objav­ljiva­nje na sjednici Skupštine Komore po proteku roka od dvije
godine, a mjera javne opomene uz objav­ljiva­nje u štampi po proteku roka od
tri godine od pravomoćnosti presude, ako prijav­ljenom u tom roku nije izrečena
nova mjera.

VIII. ZAVRŠNA
ODREDBA

Članak 35.

Ovaj Pravilnik stupa
na snagu osmoga dana nakon objave u »Narodnim novinama«.

Broj: I-2920/1-2001.
Zagreb, 10. srp­nja 2001.

Predsjednik
**Nadan Vidošević,** v. r.

if !supportEmptyParas endif

Pročišćeni tekst, NN 64/2001-1065